HD 189733

HD 189733 alebo V452 Vulpeculae je hviezda v súhvezdí Líška, pri ktorej bola objavená extrasolárna planéta. Táto planéta označená ako HD 189733b je typický „horúci Jupiter“, čiže obrovská plynná planéta obiehajúca v tesnej blízkosti hviezdy. Svoju hviezdu obehne raz za 2,2 dňa vo vzdialenosti iba 4,8 miliónov kilometrov. Povrchová teplota planéty je až 926,6 °C. Táto exoplanéta bola prvá, ktorej zloženie atmosféry sa podarilo vedcom určiť a to pomocou spektra získaného zo svetla odrazeného od planéty. Skúmal ju infračervený spektroskop na palube Spitzerovho vesmírneho ďalekohľadu. Výsledok prvej spektrálnej analýzy bol však prekvapivý: napriek očakávaniam táto planéta nenesie vo svojej atmosfére ani stopu po vodnej pare, metáne ani oxide uhličitom. 

Jej materská hviezda je chladnejšia a menej masívna než Slnko, jej spektrálny typ je G5 a nachádza sa pomerne blízko, len 62 svetelných rokov od Slnka.

Externé odkazy 

 SIMBAD – HD 189733 (anglicky)
 Notes for star HD 189733 (anglicky)

Hviezdy s planétami
HD a HDE objekty
Súhvezdie Líška
Premenné hviezdy typu BY Draconis
Hviezdy typu K
Oranžové trpaslíky